O‘zbekiston Respublikasi Prezidenti Shavkat Mirziyoyev Fransiya Respublikasi Prezidenti Emmanuel Makronning taklifiga binoan 8-9 oktabr kunlari rasmiy tashrif bilan ushbu mamlakatda bo‘ldi. Yelisey saroyida o‘tgan davlat rahbarlarining muzokaralari har tomonlama samarali bo‘ldi. Ikki mamlakat uchun manfaatli va uzoq muddatli kelishuvlarga erishildi. Tashrif doirasida hukumatlararo va idoralararo 10ta hujjat imzolandi. Prezident 9 oktabr kunining ikkinchi yarmida Parijdan Toshkentga qaytdi.